CELEX: 62006TA0268
Language: sk
Date: 2008-06-25 00:00:00
Title: Vec T-268/06: Rozsudok Súdu prvého stupňa z  25. júna 2008 – Olympiaki Aeroporia Ypiresies/Komisia ( Štátna pomoc — Pomoc leteckým spoločnostiam z dôvodu škôd spôsobených útokmi z  11. septembra 2001 — Rozhodnutie vyhlasujúce schému štátnej pomoci za sčasti nezlučiteľnú so spoločným trhom a prikazujúce vrátenie poskytnutej pomoci — Článok 87 ods. 2 písm. b) ES — Oznámenie Komisie z  10. októbra 2001 o dôsledkoch útokov z 11. septembra — Príčinná súvislosť medzi mimoriadnou udalosťou a škodou — Povinnosť odôvodnenia )

2.8.2008   
            
            
               SK
            
            
               Úradný vestník Európskej únie
            
            
               C 197/22
            
         Rozsudok Súdu prvého stupňa z 25. júna 2008 – Olympiaki Aeroporia Ypiresies/Komisia
   (Vec T-268/06) (1)
   
   („Štátna pomoc - Pomoc leteckým spoločnostiam z dôvodu škôd spôsobených útokmi z 11. septembra 2001 - Rozhodnutie vyhlasujúce schému štátnej pomoci za sčasti nezlučiteľnú so spoločným trhom a prikazujúce vrátenie poskytnutej pomoci - Článok 87 ods. 2 písm. b) ES - Oznámenie Komisie z 10. októbra 2001 o dôsledkoch útokov z 11. septembra - Príčinná súvislosť medzi mimoriadnou udalosťou a škodou - Povinnosť odôvodnenia“)
   (2008/C 197/37)
   Jazyk konania: gréčtina
   Účastníci konania
   
      Žalobkyňa: Olympiaki Aeroporia Ypiresies AE (Atény, Grécko) (v zastúpení: P. Anestis, advokát, T. Soames a G. Goeteyn, solicitors, A. Mavrogenis a M. Pinto de Lemos Fermiano Rato, advokáti)
   
      Žalovaná: Komisia Európskych spoločenstiev (v zastúpení: E. Righini a I. Chatzigiannis, splnomocnení zástupcovia)
   Predmet veci
   Návrh na zrušenie rozhodnutia Komisie K(2006) 1580 v konečnom znení z 26. apríla 2006 o schéme štátnej pomoci C 39/2003 (ex NN 119/2002), ktorú Helénska republika zaviedla v prospech prevádzkovateľov leteckej dopravy v dôsledku škôd, ktoré im vznikli v období od 11. do 14. septembra 2001
   Výrok rozsudku
   
               1.
            
            
               Články 1 a 2 rozhodnutia Komisie K(2006) 1580 v konečnom znení z 26. apríla 2006 o schéme štátnej pomoci C 39/2003 (ex NN 119/2002), ktorú Helénska republika zaviedla v prospech prevádzkovateľov leteckej dopravy v dôsledku škôd, ktoré im vznikli v období od 11. do 14. septembra 2001, sa zrušujú v tej časti, v ktorej vyhlasujú za nezlučiteľnú so spoločným trhom pomoc poskytnutú spoločnosti Olympiaki Aeroporia Ypiresies AE po prvé na náhradu škody spôsobenej zrušením letu do Kanady 15. septembra 2001, po druhé na náhradu škôd týkajúcich sa časti jej siete mimo severoatlantickej siete a Izraela a po tretie, na náhradu ušlého zisku z prepravy tovaru, výdavkov na zničenie rýchlo sa kaziaceho tovaru, výdavkov na dodatočné bezpečnostné kontroly tovaru, výdavkov spojených s nadčasmi zamestnancov a výdavkov spojených s dodatočnými bezodkladnými bezpečnostnými opatreniami.
            
         
               2.
            
            
               Článok 4 rozhodnutia K(2006) 1580 v konečnom znení sa zrušuje v tej časti, v ktorej stanovuje vrátenie pomoci uvedenej v predchádzajúcom bode.
            
         
               3.
            
            
               V zostávajúcej časti sa žaloba zamieta.
            
         
               4.
            
            
               Každý účastník konania znáša svoje vlastné trovy konania.
            
         
      (1)  Ú. v. EÚ C 294, 2.12.2006.